Uusissa Glee-jaksoissa ei peitellä menehtyneen tähden kohtaloa | YleX | yle.fi
Julkaistu 02.08.2013 - 19:02 . Päivitetty 30.10.2014 - 15:41
Cory Monteith. // Kuva: EPA / PAUL BUCK
Fox-tuotantoyhtiön edustaja sanoo, että Glee-sarjassa tullaan käsittelemään menehtyneen näyttelijän Cory Monteithin kohtaloa. Edustajan mukaan Monteithin roolihahmon Finn Hudsonin poistuminen sarjasta tapahtuu tulevan viidennen kauden kolmannessa jaksossa. Käsikirjoittajat miettivät parhaillaan tarinan käänteitä, että kaikki palaset saataisiin loksahtamaan paikoilleen.
Tuotantoyhtiöstä sanotaan, että Monteithin roolihahmon viimeisessä jaksossa, tähden menehtymistä käsitellään suoraan, unohtamatta huumeidenkäyttöä.
Näyttelijä Cory Monteith menehtyi heinäkuussa heroiinin ja alkoholin yliannostukseen.